da en en en fr de da id da nb da da da da da da da da da da en en
Nu står det 19-12 til Ishøj - Svanholm Cricketklub
Søndag d. 6. januar 2019 kl. 19:54 af Henrik Pfaff
Svanholms drenge fik rettet lidt op på statistikken over hvem, der har vundet Ishøjs drengenytårscup. Turneringen er spillet siden 1998 og Ishøj havde inden lørdagens kampe vundet 19 gange, Svanholm 11 og Albertslund en gang.
Det var kun de tre hold, der havde fundet frem til turneringen i år. De spillede først to gange mod hinanden og det blev ganske jævnbyrdigt.
Vi og Ishøj slog hinanden indbyrdes, vi slog Albertslund to gange og Albertslund og Ishøj deltes om de to sejre.
Finalen blev mellem os og Ishøj. Vi gik først til gærdet og selvom en af holdets førende Lucky Ali hurtigt parerede en højt springende bold frem til en markspiller, var der nok i de øvrige til at score omkring 80 på de tilladte 10 overe.
Musa Mahmood førte an, men han fik god støtte af de to lilleputter Adyan Hussain og Harris Raswan.
Musa var også den mest stabile kaster, som Ishøj ikke kunne angribe, mens der var gærder til de fleste af de øvrige. Ishøj nåede omkring 50.
Det var tydeligt at flere af spillerne havde haft godt udbytte af den intense træning, som Zishan Shah har lavet med dem her i indendørssæsonen. Der var mange gode detailler især i markspillet. At så teknikken hos gærdespillerne har mangle, som de selv pinligt klart blev gjort opmærksomme på, når de tik, kan kun inspirere dem til at arbejde hårdt videre.
De fleste af spillerne er nu også udtaget til DCFs U-15 træning, så der skulle blive rige muligheder for at blive bedre.
Der er sådan ca. nogle og halvtreds år i alder mellem de to, men pokalmodtager Lucky Ali er alligevel et hoved højere end pokaloverrækker Asmat Ullah